CELEX: 32019D0314
Language: da
Date: 2019-02-21 00:00:00
Title: Kommissionens gennemførelsesafgørelse (EU) 2019/314 af 21. februar 2019 om godkendelse af den teknologi, der anvendes i SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer til brug i personbiler med konventionel forbrændingsmotor og visse personbiler med hybridmotor, som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EØS-relevant tekst.)

22.2.2019   
               
               
                  DA
               
               
                  Den Europæiske Unions Tidende
               
               
                  L 51/42
               
            
         KOMMISSIONENS GENNEMFØRELSESAFGØRELSE (EU) 2019/314
         af 21. februar 2019
         om godkendelse af den teknologi, der anvendes i SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer til brug i personbiler med konventionel forbrændingsmotor og visse personbiler med hybridmotor, som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 4, og
         ud fra følgende betragtninger:
         
                     (1)
                  
                  
                     Den 14. maj 2018 forelagde leverandøren SEG Automotive Germany GmbH en ansøgning om godkendelse af den højeffektive 48 V-motorgenerator (BRM) med 48 V/12 V-jævnstrømsomformer til M1-køretøjer som miljøinnovation. Ansøgningen er blevet vurderet i henhold til artikel 12 i forordning (EF) nr. 443/2009 og Kommissionens gennemførelsesforordning (EU) nr. 725/2011 (2).
                  
               
                     (2)
                  
                  
                     48 V-motorgeneratoren er en reversibel maskine, der kan fungere som enten en elektrisk motor, der omdanner elektrisk energi til mekanisk energi, eller som en generator, der omdanner mekanisk energi til elektrisk energi som en standardvekselstrømsgenerator. I den forelagte ansøgning fokuseres der på komponentens genereringsfunktion.
                  
               
                     (3)
                  
                  
                     Ansøgeren foreslog to forskellige metoder til bestemmelse af systemets samlede virkningsgrad, hvor 48 V-motorgeneratorens virkningsgrad kombineres med 48 V/12 V-jævnstrømsomformerens virkningsgrad. Ved den første metode beregnes 48 V-motorgeneratorens og 48 V/12 V-jævnstrømsomformerens virkningsgrad hver for sig, mens motorgeneratorens og omformerens virkningsgrad beregnes sammen ved den anden metode (kombineret metode). Begge prøvningsprocedurer er i overensstemmelse med de tekniske retningslinjer for forberedelse af ansøgninger om godkendelse af innovative teknologier i henhold til forordning (EF) nr. 443/2009. Sammenlignet med prøvningsmetoden som fastsat i Kommissionens gennemførelsesafgørelse (EU) 2017/785 (3) om godkendelse af effektive 12-volts-motorgeneratorer, indebærer prøvningsmetoderne for 48 V-motorgeneratorer en anden spænding og prøvestrøm, som tager højde for 48 V-motorgeneratorens særlige kendetegn.
                  
               
                     (4)
                  
                  
                     Ifølge oplysningerne i ansøgningen er betingelserne og kriterierne i artikel 12 i forordning (EF) nr. 443/2009 og i artikel 2 og 4 i gennemførelsesforordning (EU) nr. 725/2011 opfyldt for begge de foreslåede casestudier. SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer, der anvendes i M1-køretøjer, bør derfor godkendes som miljøinnovation.
                  
               
                     (5)
                  
                  
                     De prøvningsmetoder, der anvendes med henblik på bestemmelse af CO2-besparelserne ved SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer, bør godkendes. Det er kun emissionsbesparelser, som er certificeret på grundlag af en af de to prøvningsmetoder fastsat i denne afgørelse, der kan tages i betragtning ved bestemmelse af en fabrikants specifikke præstationsnormer i henhold til forordning (EF) nr. 443/2009.
                  
               
                     (6)
                  
                  
                     For at kunne bestemme CO2-besparelserne ved SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer er det nødvendigt at definere den basisteknologi, som generatorens virkningsgrad skal sammenholdes med. Det er under hensyntagen til sagkundskabens vurdering hensigtsmæssigt at overveje at anvende en vekselstrømsgenerator med en virkningsgrad på 67 % som basisteknologi ved bestemmelse af CO2-besparelserne i henhold til denne afgørelse.
                  
               
                     (7)
                  
                  
                     Hvad angår hybride M1-køretøjer er prøvningsmetoderne baseret på visse betingelser, der kun gælder for køretøjer, for hvilke det er tilladt at anvende ukorrigerede målinger såsom brændstofforbrug eller CO2-emissioner målt under type 1-prøvning, jf. bilag 8 til FN/ECE-regulativ nr. 101. Derfor gælder anvendelsesområdet for denne afgørelse for alle M1-køretøjer med forbrændingsmotor, men kun for visse typer af hybride M1-køretøjer.
                  
               
                     (8)
                  
                  
                     Besparelserne ved SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer kan delvis påvises ved hjælp af den prøvning, der er omhandlet i bilag XII til Kommissionens forordning (EF) nr. 692/2008 (4). Prøvningsmetoden for CO2-besparelser fra motorgeneratoren bør således tage højde for denne delvise dækning.
                  
               
                     (9)
                  
                  
                     Hvis typegodkendelsesmyndigheden finder, at SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer ikke opfylder betingelserne for certificering, bør ansøgningen om certificering af besparelserne afvises.
                  
               
                     (10)
                  
                  
                     Denne afgørelse bør til og med 2020 anvendes i relation til den prøvningsprocedure, der er omhandlet i bilag XII til forordning (EF) nr. 692/2008. Fra 1. januar 2021 skal innovative teknologier vurderes i relation til den prøvningsprocedure, der er fastsat i Kommissionens forordning (EU) 2017/1151 (5).
                  
               
                     (11)
                  
                  
                     Med henblik på fastsættelse af den generelle miljøinnovationskode, der skal anvendes i de relevante typegodkendelsesdokumenter i overensstemmelse med bilag I, VIII og IX til Europa-Parlamentets og Rådets direktiv 2007/46/EF (6), bør der fastsættes en individuel kode, der skal anvendes for den innovative teknologi til SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer —
                  
               VEDTAGET DENNE AFGØRELSE:
         
            Artikel 1
            Godkendelse
            Den teknologi, der anvendes i SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer, godkendes som innovativ teknologi i henhold til artikel 12 i forordning (EF) nr. 443/2009, under forudsætning af at den innovative teknologi monteres i M1-køretøjer med forbrændingsmotor eller i hybride M1-køretøjer, for hvilke betingelserne i punkt 6.3.2, nr. 2 eller 3, i bilag 8 til FN/ECE-regulativ nr. 101 er opfyldt.
         
         
            Artikel 2
            Definitioner
            Med henblik på denne afgørelse forstås der ved »48 V-motorgenerator«: en reversibel maskine, der kan fungere som enten en elektrisk motor, der omdanner elektrisk energi til mekanisk energi, eller som en generator, der omdanner mekanisk energi til elektrisk energi som en standardvekselstrømsgenerator. I denne afgørelse fokuseres der på komponentens genereringsfunktion.
         
         
            Artikel 3
            Ansøgning om certificering af CO2-besparelser
            
               1.   En fabrikant kan ansøge om certificering af CO2-besparelserne ved en eller flere effektive SEG Automotive Germany GmbH højeffektive 48 V-motorgeneratorer (BRM) med 48 V/12 V-jævnstrømsomformer, der er beregnet til anvendelse i M1-køretøjer, som opfylder betingelserne i artikel 1.
            
            
               2.   En ansøgning om certificering af besparelserne ved en eller flere af SEG Automotive Germany GmbH's højeffektive 48 V-motorgeneratorer (BRM) med 48 V/12 V-jævnstrømsomformer ledsages af en uafhængig verifikationsrapport, som bekræfter, at tærsklen for CO2-besparelser på 1 g CO2/km som fastsat i artikel 9 i gennemførelsesforordning (EU) nr. 725/2011 er nået.
            
            
               3.   Typegodkendelsesmyndigheden afviser en ansøgning om certificering, hvis den finder, at motorgeneratoren med omformer eller motorgeneratorerne med omformere er monteret i køretøjer, som ikke opfylder betingelserne i artikel 1, eller hvis CO2-besparelserne ligger under den tærskel, der er fastsat i artikel 9, stk. 1, i gennemførelsesforordning (EU) nr. 725/2011.
            
         
         
            Artikel 4
            Certificering af CO2-besparelser
            
               1.   Reduktionen af CO2-emissioner ved brug af SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer bestemmes ved brug af en af de metoder, der er angivet i bilaget.
            
            
               2.   Hvis en fabrikant ansøger om certificering af CO2-besparelserne ved mere end én af SEG Automotive Germany GmbH's højeffektive 48 V-motorgeneratorer (BRM) med 48 V/12 V-jævnstrømsomformer i forbindelse med én køretøjstype, bestemmer typegodkendelsesmyndigheden, hvilken af de afprøvede motorgeneratorer med omformer, der giver de laveste CO2-besparelser, og angiver disse besparelser i de relevante typegodkendelsesdokumenter. Denne værdi angives også i typeattesten i overensstemmelse med artikel 11, stk. 2, i gennemførelsesforordning (EU) nr. 725/2011.
            
            
               3.   Typegodkendelsesmyndigheden registrerer den verifikationsrapport og de prøvningsresultater, på grundlag af hvilke besparelserne er blevet bestemt, og stiller disse oplysninger til rådighed for Kommissionen på dennes anmodning.
            
         
         
            Artikel 5
            Miljøinnovationskode
            Miljøinnovationskoden »27« anføres i typegodkendelsesdokumenterne, hvor der henvises til denne afgørelse, jf. artikel 11, stk. 1, i gennemførelsesforordning (EU) nr. 725/2011.
         
         
            Artikel 6
            Anvendelsesområde
            Denne afgørelse finder anvendelse indtil den 31. december 2020.
         
         
            Artikel 7
            Ikrafttræden
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 21. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 140 af 5.6.2009, s. 1.
         
            (2)  Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).
         
            (3)  Kommissionens gennemførelsesafgørelse (EU) 2017/785 af 5. maj 2017 om godkendelse af effektive 12-volts-motorgeneratorer til anvendelse i personbiler med konventionelle forbrændingsmotorer som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 118 af 6.5.2017, s. 20).
         
            (4)  Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).
         
            (5)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).
         
            (6)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (»Rammedirektiv«) (EUT L 263 af 9.10.2007, s. 1).
      
      
         
            BILAG
            
               Metode til bestemmelse af CO2-besparelserne ved SEG Automotive Germany GmbH's højeffektive 48 V-motorgenerator (BRM) med 48 V/12 V-jævnstrømsomformer, der monteres i køretøjer i overensstemmelse med de i artikel 1 fastsatte betingelser.
            
            1.   INDLEDNING
            For at bestemme de CO2-besparelser, som kan tilskrives genereringsfunktionen i SEG Automotive Germany GmbH's højeffektive 48 V-motorgenerator (BRM) (i det følgende benævnt »48 V-motorgenerator« eller »motorgenerator«) med 48 V/12 V-jævnstrømsomformer til brug i køretøjer i overensstemmelse med betingelserne i artikel 1, er det nødvendigt at specificere følgende:
            
                        (1)
                     
                     
                        prøvningsbetingelser
                     
                  
                        (2)
                     
                     
                        prøvningsudstyr
                     
                  
                        (3)
                     
                     
                        procedure til bestemmelse af den samlede virkningsgrad
                     
                  
                        (4)
                     
                     
                        procedure til bestemmelse af CO2-besparelserne
                     
                  
                        (5)
                     
                     
                        procedure til bestemmelse af usikkerheden i CO2-besparelserne.
                     
                  Der kan anvendes to forskellige metoder til at bestemme CO2-besparelserne. Metoderne beskrives som følger.
            2.   SYMBOLER, PARAMETRE OG ENHEDER
            
               Latinske symboler
            
            
                        
                           
                     
                     
                        —
                     
                     
                        CO2-besparelser [g CO2/km]
                     
                  
                        CO2
                        
                     
                     
                        —
                     
                     
                        Carbondioxid
                     
                  
                        CF
                     
                     
                        —
                     
                     
                        Omregningsfaktor (l/100 km) — (g CO2/km) [gCO2/l] som fastsat i tabel 3
                     
                  
                        h
                     
                     
                        —
                     
                     
                        Frekvens som fastsat i tabel 1
                     
                  
                        i
                     
                     
                        —
                     
                     
                        Antal driftspunkter
                     
                  
                        I
                     
                     
                        —
                     
                     
                        Strømstyrke, ved hvilken målingen gennemføres [A]
                     
                  
                        l
                     
                     
                        —
                     
                     
                        Antal målinger af prøven for 48 V/12 V-jævnstrømsomformeren
                     
                  
                        m
                     
                     
                        —
                     
                     
                        Antal målinger af prøven for 48 V-motorgeneratoren
                     
                  
                        M
                     
                     
                        —
                     
                     
                        Drejningsmoment [Nm]
                     
                  
                        n
                     
                     
                        —
                     
                     
                        Omdrejningsfrekvens [min-1] som fastsat i tabel 1
                     
                  
                        P
                     
                     
                        —
                     
                     
                        Effekt [W]
                     
                  
                        
                           
                     
                     
                        —
                     
                     
                        Standardafvigelse for 48 V/12 V-jævnstrømsomformerens middelvirkningsgrad [%]
                     
                  
                        
                           
                     
                     
                        —
                     
                     
                        Standardafvigelse for 48 V-motorgeneratorens virkningsgrad [%]
                     
                  
                        
                           
                     
                     
                        —
                     
                     
                        Standardafvigelse for 48 V-motorgeneratorens middelvirkningsgrad [%]
                     
                  
                        
                           
                     
                     
                        —
                     
                     
                        Standardafvigelse for den samlede virkningsgrad [%]
                     
                  
                        
                           
                     
                     
                        —
                     
                     
                        Standardafvigelse for de samlede CO2-besparelser [g CO2/km]
                     
                  
                        U
                     
                     
                        —
                     
                     
                        Prøvespænding, ved hvilken målingen gennemføres [V]
                     
                  
                        v
                     
                     
                        —
                     
                     
                        Gennemsnitlig kørehastighed for NEDC (New European Drive Cycle) [km/h]
                     
                  
                        VPe
                        
                     
                     
                        —
                     
                     
                        Faktisk effektforbrug [l/kWh] som fastsat i tabel 2
                     
                  
               Græske symboler
            
            
                        Δ
                     
                     
                        —
                     
                     
                        Forskel
                     
                  
                        ηB
                        
                     
                     
                        —
                     
                     
                        Basisvekselstrømsgeneratorens virkningsgrad [%]
                     
                  
                        ηDCDC
                        
                     
                     
                        —
                     
                     
                        48 V/12 V-jævnstrømsomformerens virkningsgrad [%]
                     
                  
                        
                           
                     
                     
                        —
                     
                     
                        48 V/12 V-jævnstrømsomformerens middelvirkningsgrad [%]
                     
                  
                        ηMG
                        
                     
                     
                        —
                     
                     
                        48 V-motorgeneratorens virkningsgrad [%]
                     
                  
                        
                           
                     
                     
                        —
                     
                     
                        48 V-motorgeneratorens middelvirkningsgrad ved driftspunkt i [%]
                     
                  
                        ηTOT
                        
                     
                     
                        —
                     
                     
                        Samlet virkningsgrad [%]
                     
                  
               Nedre indeks
            
            Indeks (i) vedrører driftspunkt
            Indeks (j) vedrører måling af prøven
            
                        MG
                     
                     
                        —
                     
                     
                        Motorgenerator
                     
                  
                        m
                     
                     
                        —
                     
                     
                        Mekanisk
                     
                  
                        RW
                     
                     
                        —
                     
                     
                        Faktiske brugsforhold
                     
                  
                        TA
                     
                     
                        —
                     
                     
                        NEDC-typegodkendelsesforhold
                     
                  
                        B
                     
                     
                        —
                     
                     
                        Referenceværdi
                     
                  3.   METODE 1 (»ADSKILT METODE«)
            3.1.   48 V-motorgeneratorens virkningsgrad
            
            48 V-motorgeneratorens virkningsgrad bestemmes i overensstemmelse med ISO 8854:2012 med undtagelse af de elementer, der er anført i dette punkt.
            Det skal godtgøres over for typegodkendelsesmyndigheden, at den effektive 48 V-motorgenerators omdrejningsfrekvensområder er i overensstemmelse med dem i tabel 1. Målingerne foretages ved forskellige driftspunkter som fastlagt i tabel 1. Den effektive 48 V-motorgenerators strømstyrke fastsættes til halvdelen af den nominelle strøm for alle driftspunkter. For hver omdrejningsfrekvens holdes motorgeneratorens spænding og udgangsstrøm konstant, idet spændingen holdes på 52 V.
            
               Tabel 1
            
            
               Driftspunkter
            
            
                        Driftspunkt
                        i
                     
                     
                        Holdetid
                        [s]
                     
                     
                        Omdrejningsfrekvens
                        ni [min– 1]
                     
                     
                        Frekvens
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Virkningsgraden ved hvert driftspunkt beregnes efter formel 1:
            
               Formel 1
            
            
               
            Alle målinger af virkningsgraden foretages mindst fem (5) gange i træk. Gennemsnittet af målingerne ved hvert driftspunkt () beregnes.
            Virkningsgraden for genereringsfunktionen (ηMG) beregnes efter følgende formel 2:
            
               Formel 2
            
            
               
            3.2.   48 V/12 V-jævnstrømsomformerens virkningsgrad
            
            48 V/12 V-jævnstrømsomformerens virkningsgrad bestemmes på følgende betingelser:
            
                        —
                     
                     
                        Udgangsspænding på 14,3 V
                     
                  
                        —
                     
                     
                        Udgangsstrøm lig 48 V/12 V-jævnstrømsomformerens nominelle effekt divideret med 14,3 V
                     
                  48 V/12 V-jævnstrømsomformerens nominelle effekt skal være den kontinuerlige udgangseffekt ved 12 V-siden, som fabrikanten af jævnstrømsomformeren garanterer, jf. betingelserne i ISO 8854:2012.
            48 V/12 V-jævnstrømsomformerens virkningsgrad måles mindst fem (5) gange i træk. Gennemsnittet af målingerne () beregnes og anvendes i beregningerne som fastsat i punkt 3.3.
            3.3.   Samlet virkningsgrad og besparelse i mekanisk effekt
            
            Den samlede virkningsgrad for 48 V-motorgeneratoren med 48 V/12 V-jævnstrømsomformer beregnes efter formel 3:
            
               Formel 3
            
            
               
            Genereringsfunktionen for 48 V-motorgeneratoren med 48 V/12 V-jævnstrømsomformer fører til besparelser i mekanisk effekt under faktiske brugsforhold (ΔPmRW) og NEDC-typegodkendelsesforhold (ΔPmTA) som fastsat i formel 4.
            
               Formel 4
            
            ΔPm = ΔPmRW – ΔPmTA
            
            I den sammenhæng beregnes besparelsen i mekanisk effekt under faktiske brugsforhold (ΔPmRW) efter formel 5 og besparelsen i mekanisk effekt under NEDC-typegodkendelsesforhold (ΔPmTA) efter formel 6:
            
                         
                     
                     
                        
                           Formel 5
                        
                        
                           
                     
                  
                         
                     
                     
                        
                           Formel 6
                        
                        
                           
                     
                  hvor
            
                        PRW
                        
                     
                     
                        :
                     
                     
                        Effektforbruget under faktiske brugsforhold [W], som anslås til 750 W
                     
                  
                        PTA
                        
                     
                     
                        :
                     
                     
                        Effektforbruget under NEDC-typegodkendelsesforhold [W], som anslås til 350 W
                     
                  
                        ηB
                        
                     
                     
                        :
                     
                     
                        Basisvekselstrømsgeneratorens virkningsgrad [%], som er 67 %.
                     
                  3.4.   Beregning af CO2-besparelserne
            
            CO2-besparelserne ved 48 V-motorgeneratoren med 48 V/12 V-jævnstrømsomformer beregnes efter formel 7:
            
               Formel 7
            
            
               
            hvor
            
                        v
                     
                     
                        :
                     
                     
                        Gennemsnitlig kørehastighed for NEDC [km/h], som er 33,58 km/h
                     
                  
                        VPe
                        
                     
                     
                        :
                     
                     
                        Faktisk effektforbrug som fastsat i tabel 2:
                        
                           Tabel 2
                        
                        
                           Faktisk effektforbrug
                        
                        
                                    Motortype
                                 
                                 
                                    Faktisk effektforbrug (VPe)
                                    [l/kWh]
                                 
                              
                                    Benzin
                                 
                                 
                                    0,264
                                 
                              
                                    Benzin med turbolader
                                 
                                 
                                    0,280
                                 
                              
                                    Diesel
                                 
                                 
                                    0,220
                                 
                              
                  
                        CF
                     
                     
                        :
                     
                     
                        Omregningsfaktor (l/100 km) — (g CO2/km) [gCO2/l] som fastsat i tabel 3:
                        
                           Tabel 3
                        
                        
                           Brændstofomregningsfaktor
                        
                        
                                    Brændstoftype
                                 
                                 
                                    Omregningsfaktor (l/100 km) — (g CO2/km) (CF)
                                    [gCO2/l]
                                 
                              
                                    Benzin
                                 
                                 
                                    2 330 
                                 
                              
                                    Diesel
                                 
                                 
                                    2 640 
                                 
                              
                  3.5.   Beregning af den statistiske fejlmargin
            
            Den statistiske fejlmargin af resultaterne af prøvningsmetoden som følge af målingerne skal kvantificeres. For hvert driftspunkt beregnes standardafvigelsen efter formel 8:
            
               Formel 8
            
            
               
            Standardafvigelsen for den effektive 48 V-motorgenerators virkningsgrad () beregnes efter formel 9:
            
               Formel 9
            
            
               
            Standardafvigelsen for 48 V/12 V-jævnstrømsomformerens virkningsgrad () beregnes efter formel 10:
            
               Formel 10
            
            
               
            Standardafvigelsen for virkningsgraden af motorgeneratoren () og 48 V/12 V-jævnstrømsomformeren () fører til en usikkerhed i CO2-besparelserne (). Denne usikkerhed beregnes efter formel 11:
            
               Formel 11
            
            
               
            4.   METODE 2 (»KOMBINERET METODE«)
            4.1.   Virkningsgrad for 48 V-motorgeneratoren med 48 V/12 V-jævnstrømsomformer
            
            Virkningsgraden for 48 V-motorgeneratoren med 48 V/12 V-jævnstrømsomformer bestemmes i overensstemmelse med ISO 8854:2012 med undtagelse af de elementer, der er anført i dette punkt.
            Det skal godtgøres over for typegodkendelsesmyndigheden, at den effektive 48 V-motorgenerators omdrejningshastighedsområder er i overensstemmelse med dem i tabel 1.
            Målingerne foretages ved forskellige driftspunkter som fastlagt i tabel 1. Strømstyrken for den effektive 48 V-motorgenerator med 48 V/12 V-jævnstrømsomformer fastsættes til halvdelen af 48 V/12 V-jævnstrømsomformerens nominelle strøm for alle driftspunkter.
            48 V/12 V-jævnstrømsomformerens nominelle strøm fastsættes til 48 V/12 V-jævnstrømsomformerens nominelle udgangseffekt divideret med 14,3 V. 48 V/12 V-jævnstrømsomformerens nominelle effekt skal være den kontinuerlige udgangseffekt ved 12 V-siden, som fabrikanten af jævnstrømsomformeren garanterer, jf. betingelserne i ISO 8854:2012.
            For hver omdrejningshastighed holdes motorgeneratorens spænding og udgangsstrøm konstant, idet spændingen holdes på 52 V.
            Virkningsgraden ved hvert driftspunkt beregnes efter formel 12:
            
               Formel 12
            
            
               
            Alle målinger af virkningsgraden foretages mindst fem (5) gange i træk. Gennemsnittet af målingerne ved hvert driftspunkt () beregnes.
            Virkningsgraden for genereringsfunktionen (ηTOT) beregnes efter formel 13:
            
               Formel 13
            
            
               
            Målingsopstillingen skal gøre det muligt at måle virkningsgraden for 48 V-motorgeneratoren alene.
            4.2.   Konservativ tilgang til bestemmelse af virkningsgraden for 48 V-motorgeneratoren med 48 V/12 V-jævnstrømsomformer
            
            For at kunne anvende proceduren i punkt 4.1 til bestemmelse af ηTOT skal det påvises, at den virkningsgrad for 48 V-motorgeneratoren alene, der opnås under overholdelse af betingelserne i punkt 4.1, er lavere end den virkningsgrad, der opnås under overholdelse af betingelserne i punkt 3.1.
            4.3.   Besparelse i mekanisk effekt
            
            Genereringsfunktionen for 48 V-motorgeneratoren med 48 V/12 V-jævnstrømsomformer fører til besparelser i mekanisk effekt under faktiske brugsforhold (ΔPmRW) og typegodkendelsesforhold (ΔPmTA) som fastsat i formel 14.
            
               Formel 14
            
            ΔPm = ΔPmRW – ΔPmTA
            
            I den sammenhæng beregnes besparelsen i mekanisk effekt under faktiske brugsforhold (ΔPmRW) efter formel 15 og besparelsen i mekanisk effekt under typegodkendelsesforhold (ΔPmTA) efter formel 16:
            
                         
                     
                     
                        
                           Formel 15
                        
                        
                           
                     
                  
                         
                     
                     
                        
                           Formel 16
                        
                        
                           
                     
                  hvor
            
                        PRW
                        
                     
                     
                        :
                     
                     
                        Effektforbruget under faktiske brugsforhold [W], som anslås til 750 W
                     
                  
                        PTA
                        
                     
                     
                        :
                     
                     
                        Effektforbruget under NEDC-typegodkendelsesforhold [W], som anslås til 350 W
                     
                  
                        ηB
                        
                     
                     
                        :
                     
                     
                        Basisvekselstrømsgeneratorens virkningsgrad [%], som er 67 %.
                     
                  4.4.   Beregning af CO2-besparelserne
            
            CO2-besparelserne ved 48 V-motorgeneratoren med 48 V/12 V-jævnstrømsomformer beregnes efter formel 17:
            
               Formel 17
            
            
               
            hvor
            
                        v
                     
                     
                        :
                     
                     
                        Gennemsnitlig kørehastighed for NEDC [km/h], som er 33,58 km/h
                     
                  
                        VPe
                        
                     
                     
                        :
                     
                     
                        Faktisk effektforbrug som fastsat i tabel 2.
                     
                  
                        CF
                     
                     
                        :
                     
                     
                        Omregningsfaktor (l/100 km) — (g CO2/km) [gCO2/l] som fastsat i tabel 3
                     
                  4.5.   Beregning af den statistiske fejlmargin
            
            Den statistiske fejlmargin af resultaterne af prøvningsmetoden som følge af målingerne skal kvantificeres. For hvert driftspunkt beregnes standardafvigelsen efter formel 18:
            
               Formel 18
            
            
               
            Standardafvigelsen for den effektive 48 V-motorgenerator med 48 V/12 V-jævnstrømsomformers virkningsgrad () beregnes efter formel 19:
            
               Formel 19
            
            
               
            Standardafvigelsen for motorgeneratorens og 48 V/12 V-jævnstrømsomformerens virkningsgrad fører til en usikkerhed i CO2-besparelserne (). Denne usikkerhed beregnes efter formel 20:
            
               Formel 20
            
            
               
            5.   AFRUNDING
            Den beregnede værdi for CO2-besparelserne () og den statistiske fejlmargin for CO2-besparelserne ()skal rundes op til højst to decimaler.
            Hver værdi i beregningen af CO2-besparelserne kan anvendes som eksakt værdi eller skal rundes op til det mindste antal decimaler, der gør det muligt for den maksimale samlede indvirkning (dvs. den kombinerede indvirkning af alle afrundede værdier) på besparelserne at være på mindre end 0,25 g CO2/km.
            6.   STATISTISK SIGNIFIKANS (for begge metoder)
            Det skal for hver type, variant og version af et køretøj udstyret med den effektive 48 V-motorgenerator påvises, at usikkerheden i CO2-besparelserne beregnet efter formel 7 eller formel 17 ikke er større end forskellen mellem de samlede CO2-besparelser og den minimumstærskel for besparelser, der er angivet i artikel 9, stk. 1, i gennemførelsesforordning (EU) nr. 725/2011 og Kommissionens gennemførelsesforordning (EU) nr. 427/2014 (1) (se formel 21).
            
               Formel 21
            
            
               
            hvor:
            
                        MT
                     
                     
                        :
                     
                     
                        minimumstærskel [g CO2/km]
                     
                  
                        
                           
                     
                     
                        :
                     
                     
                        samlede CO2-besparelser [g CO2/km]
                     
                  
                        
                           
                     
                     
                        :
                     
                     
                        standardafvigelse for de samlede CO2-besparelser [g CO2/km]
                     
                  
                        
                           
                     
                     
                        :
                     
                     
                        Justeringskoefficient for CO2 på grund af den positive forskel mellem den effektive 48 V-motorgenerator med 48 V/12 V-jævnstrømsomformers og basisvekselstrømsgeneratorens masse. Til  anvendes dataene i tabel 4.
                        
                           Tabel 4
                        
                        
                           Justeringskoefficient for CO2 på grund af den ekstra masse
                        
                        
                                    Brændstoftype
                                 
                                 
                                    Justeringskoefficient for CO2 på grund af den positive masseforskel ()
                                    [g CO2/km]
                                 
                              
                                    Benzin
                                 
                                 
                                    0,0277 · Δm
                                 
                              
                                    Diesel
                                 
                                 
                                    0,0383 · Δm
                                 
                              
                  Δm (i tabel 4) er den ekstra masse som følge af monteringen af 48 V-motorgeneratoren og 48 V/12 V-jævnstrømsomformeren. Det er den positive forskel mellem den effektive 48 V-motorgenerator med 48 V/12 V-jævnstrømsomformers og basisvekselstrømsgeneratorens masse. Basisvekselstrømsgeneratorens masse er 7 kg. Den ekstra masse skal verificeres og bekræftes i den verifikationsrapport, der indgives til typegodkendelsesmyndigheden sammen med ansøgningen om certificering.
            
               (1)  Kommissionens gennemførelsesforordning (EU) nr. 427/2014 af 25. april 2014 om indførelse af en procedure for godkendelse og certificering af innovative teknologier til nedbringelse af CO2-emissionerne fra lette erhvervskøretøjer i henhold til Europa-Parlamentets og Rådets forordning (EU) nr. 510/2011 (EUT L 125 af 26.4.2014, s. 57).